करई में भूमि विवाद में संघर्ष, अस्पताल में भी चलीं लाठियां
कासं | हिंडौन सिटी/ हिंडौन ग्रामीण
गांवकरई में सोमवार की रात जमीन विवाद को लेकर दो पक्षों में खूनी संघर्ष हो गया। इसमें घायल तीन जनों को जब राजकीय अस्पताल ले जाया गया तो वहां दोनों पक्षों में सुलह कराए जाने के दौरान पुन: लाठियां चल गईं। इसमें एक वृद्धा और वृद्ध गंभीर रुप से घायल हो गए। पांचों लोगों को डॉक्टरों ने उपचार दिया। हालत गंभीर होने पर एक जने को जयपुर रेफर कर दिया गया है। पुलिस ने घायलों के पर्चा बयान लेकर केस दर्ज किया है।
गांव करई में किशोरी जाटव और भगवत जाटव के परिवारों के बीच जमीन विवाद को लेकर खूनी संघर्ष हो गया। गांव में दोनों पक्षों के लोगों ने एक-दूसरे पर हथियारों से हमले किए। इसमें एक पक्ष के भगवत और भंवर जाटव सहित दूसरे पक्ष का बहादुर जाटव गंभीर रुप से घायल हो गए। इन तीनों घायलों को दोनों परिवारों के अलग-अलग लोग रात 10 बजे राजकीय अस्पताल लेकर पहुंचे। अस्पताल में इन दोनों पक्षों के रिश्तेदार भी पहुंच गए और दोनों पक्षों के बीच सुलह कराने लगे। इसी दौरान अस्पताल परिसर में ही दोनों पक्षों के बीच पुन: लाठियां चल गईं। लाठियों की चपेट में एक पक्ष का वृद्ध किशोरी जाटव(70) पुत्र पांच्या राम और दूसरे पक्ष की वृद्धा रामादेवी(50) प|ी मुनीम जाटव आई। इन दोनों पक्षों के वृद्ध और वृद्धा को हमलावरों ने बेरहमी से लाठियों से पीटा। ये दोनों वृद्ध और वृद्धा लहूलुहान होकर अस्पताल परिसर में गिर पड़े। इसी दौरान चाय की थड़ी पर बैठे कुछ ऑटो चालकों ने अस्पताल परिसर में लाठियां चलती देखी तो दोनों पक्षों के हमलावरों को वहां से खदेड़ा। सूचना मिलने पर पुलिस मौके पर पहुंची और घायलों को राजकीय अस्पताल में भर्ती कराया। सदर पुलिस ने घायलों के पर्चा बयान लिए हैं और मामले की जांच की जा रही है।
दीपक भभकने से युवक झुलसा, हालत गंभीर
गांवइरनियां में दीपक भभकने से एक युवक झुलस गया, जिसे राजकीय अस्पताल में भर्ती कराया गया है। इरनियां के निवासी शिवसिंह (30) ने बताया कि मंगलवार को दीपक भभकने से वह झुलस गया। हालत गंभीर होने पर डॉक्टरों ने करौली रेफर कर दिया है।
हिंडौन सिटी. झगड़ेमें घायल से अस्पताल में बयान लेती पुलिस।
mag_Deva kas_Deva hin_Deva hin_Deva hin_Deva hin_Deva hin_Deva